b"\n_START_ARTICLE_\nGodfred Donsah\n_START_SECTION_\nSeurajoukkueura\n_START_PARAGRAPH_\nDonsah siirtyi vuonna 2012 kotimaastaan italialaiseen US Palermoon, jossa h\xc3\xa4n ei kuitenkaan pelannut yht\xc3\xa4\xc3\xa4n ottelua edustusjoukkueessa. Kauden 2013-2014 Donsah oli lainassa Serie A:n Hellas Veronassa, jonka paidassa h\xc3\xa4n debytoi p\xc3\xa4\xc3\xa4sarjassa huhtikuussa 2014 Atalanta BC:t\xc3\xa4 vastaan. Ottelu j\xc3\xa4i Donsah'n kauden ainoaksi. Hein\xc3\xa4kuussa 2014 Donsah siirtyi Serie A:n Cagliari Calcioon. H\xc3\xa4n teki avausmaalinsa Serie A:ssa tammikuussa 2015 AC Cesenan verkkoon. Kaudella 2014-2015 Donsah pelasi 21 ottelussa tehden kaksi maalia, kun Cagliari putosi Serie B:hen._NEWLINE_Elokuussa 2015 Donsah siirtyi lainalle Serie A:n Bologna FC:hen.\n_START_SECTION_\nMaajoukkueura\n_START_PARAGRAPH_\nDonsah kuului Ghanan alle 20-vuotiaiden maajoukkueeseen ik\xc3\xa4luokan MM-kilpailuissa vuonna 2015. Donsah pelasi kaikissa Ghanan nelj\xc3\xa4st\xc3\xa4 ottelusta."